    Mo wí fún oníṣẹ́ tí ọba rán wá wí pé kí ó máa lọ síwájú dè mi, àti pé mo ń bọ̀ lẹ́yìn rẹ̀, lẹ́yìn èyí, mo yi aṣọ mi padà: mo wọ àwọ̀tẹ́lẹ̀ fẹ́lẹ́fẹ́lẹ́ sí ìsàlẹ́, mo wa wọ tógò mi titun tí mo ṣẹ̀ṣẹ̀ dá lé e, lẹ́yìn èyí ní ni mo wa gbé ẹ̀wù agbádá ẹtù bàbá mi mo kìí bọ ọrun, mo sì mu ṣòkòtò ẹtù pẹ̀lú mo wọ̀ ọ́, mo wá dé fìlá abetí-ajá sán-ányán mi kan báyìí mo ta á hanha. Mo ṣẹ̀ṣẹ̀ ṣe òrùka góòlù kan, mo fii sí ọwọ́ òsì mi sí ọmọ ìka tí ó dúrò sí ipò kerín sí àtàǹpàkò mi. Lẹ́yìn náà ìyá mi wá mú ìbòrùn àrán rẹ̀ tuntun ó sọ ọ́ lé èjìká mi, mo sì tún wá mú sálúbàtà kékeré kan báyìí tí a fi awọ ejò ṣe mo kìí bọ ẹsẹ̀, mo so aago tí mo rà tí ìdálẹ̀ bọ̀ mọ́ ọrùn ọwọ́ mi òsì, mo mú ọ̀pá kan bàyìí tí mo ṣẹ̀ṣẹ̀ rà lọ́wọ́, mo sì wá mú ọmọdé kan lẹ́yìn, mo kọ orí sí ilé ọba, mo ń lọ.
    Mo wi fun onise ti oba ran wa wi pe ki o maa lo siwaju de mi, ati pe mo n bo leyin re, leyin eyi, mo yi aso mi pada: mo wo awotele felefele si isale, mo wa wo togo mi titun ti mo sese da le e, leyin eyi ni ni mo wa gbe ewu agbada etu baba mi mo kii bo orun, mo si mu sokoto etu pelu mo wo o, mo wa de fila abeti-aja san-anyan mi kan bayii mo ta a hanha. Mo sese se oruka goolu kan, mo fii si owo osi mi si omo ika ti o duro si ipo kerin si atanpako mi. Leyin naa iya mi wa mu iborun aran re tuntun o so o le ejika mi, mo si tun wa mu salubata kekere kan bayii ti a fi awo ejo se mo kii bo ese, mo so aago ti mo ra ti idale bo mo orun owo mi osi, mo mu opa kan bayii ti mo sese ra lowo, mo si wa mu omode kan leyin, mo ko ori si ile oba, mo n lo.